

ระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด

ว่าด้วย สมาชิกสามัญ พ.ศ. 2559 แก้ไขเพิ่มเติม (ฉบับที่ 1) พ.ศ. 2564

--------------🟑🟑🟑-------------

อาศัยอำนาจตามความในข้อบังคับสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด พ.ศ. 2559 ข้อ 79(8) และข้อ 107(10) ที่ประชุมคณะกรรมการดำเนินการ ชุดที่ 22 นัดพิเศษ ครั้งที่ 1/2564 วันที่ 11 มกราคม 2564 ได้มีมติกำหนดระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย สมาชิกสามัญ พ.ศ. 2559 แก้ไขเพิ่มเติม (ฉบับที่ 1 ) พ.ศ. 2564 ดังต่อไปนี้

ข้อ 1. ระเบียบนี้เรียกว่า “ระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย สมาชิกสามัญ พ.ศ. 2559 แก้ไขเพิ่มเติม ( ฉบับที่ 1 ) พ.ศ. 2564”

ข้อ 2. ระเบียบนี้ให้ใช้บังคับตั้งแต่วันถัดจากวันประกาศ เป็นต้นไป

ข้อ 3. ให้ยกเลิก ข้อ 4 ของระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย สมาชิกสามัญ พ.ศ. 2559 และใช้ข้อความต่อไปนี้

“ข้อ 4 ในระเบียบนี้

“สหกรณ์” หมายถึง สหกรณ์ออมทรัพย์ข้าราชการกระทรวงศึกษาจังหวัดตาก จำกัด

“สมาชิกสามัญ” หมายถึง สมาชิกสหกรณ์ออมทรัพย์ข้าราชการกระทรวงศึกษา

จังหวัดตาก จำกัด

“คณะกรรมการ” หมายถึง คณะกรรมการดำเนินการสหกรณ์ออมทรัพย์

ข้าราชการกระทรวงศึกษาธิการจังหวัดตาก จำกัด

“ประธานกรรมการ” หมายถึง ประธานกรรมการดำเนินการสหกรณ์ออมทรัพย์ข้าราชการกระทรวงศึกษาจังหวัดตาก จำกัด”

ข้อ 4. ให้ยกเลิก ข้อ 7 ของระเบียบสหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด ว่าด้วย สมาชิกสามัญ พ.ศ. 2559 และใช้ข้อความต่อไปนี้

“ข้อ 7 เมื่อคณะกรรมการ ได้พิจารณาเห็นว่าผู้สมัคร มีคุณสมบัติตรงตามที่กำหนดไว้ในข้อ 5 และสมควรรับเป็นสมาชิกได้ ให้ชำระค่าธรรมเนียมแรก จำนวน 100 บาท ( หนึ่งร้อยบาทถ้วน ) ให้เปิดบัญชีเงินฝากออมทรัพย์กับสหกรณ์และชำระค่าหุ้นแรกเข้าให้เป็นไปตามประกาศที่สหกรณ์กำหนด”

ข้อ 5. ในกรณีที่มีปัญหาเกี่ยวกับการปฏิบัติตามระเบียบนี้ ให้อยู่ในดุลยพินิจของคณะกรรมการเป็นผู้วินิจฉัยชี้ขาดและคำวินิจฉัยให้ถือเป็นที่สุด

ข้อ 6. ให้ประธานกรรมการเป็นผู้รักษาการตามระเบียบนี้

ประกาศ ณ วันที่ 31 มกราคม พ.ศ. 2564



( นายประถม ปิ่นพาน )

ประธานกรรมการ

สหกรณ์ออมทรัพย์ข้าราชการกระทรวงศึกษาธิการจังหวัดตาก จำกัด